**Bjørn Skaare** (29. lokakuuta 1958 Oslo – 21. kesäkuuta 1989 Kristinehamn) oli norjalainen jääkiekkoilija. Hän oli ensimmäinen norjalainen NHL:ssa ja edusti maataan Sarajevon olympialaisissa 1984 ja kahdesti maailmanmestaruuskisojen B-sarjassa (1979 ja 1981). 

Skaare oli lahjakas jo nuorena pelaajana ja pelasikin ensimmäisen ottelunsa miesten sarjoissa jo ennen kuin täytti 16 vuotta. Vuonna 1976 hän lähti pelaamaan Ruotsin Färjestadiin, mutta palasi takaisin Norjaan seuraavaksi kaudeksi. Skaare pelasi syksyllä 1977 Furuset IF:ssa vain yhden ottelun, ennen kuin lähti Kanadaan pelaamaan juniosarja OHL:n Ottawa 67's:iin. Hän teki Ottawassa tehopisteet 12+30 ja Detroit Red Wings varasi hänet seuraavana kesänä numerolla 62.

Skaare aloitti ammattilaisuransa Detroitin harjoitusleirillä, mutta ei saanut paikkaa joukkueessa, ja aloitti kauden farmijoukkue Kansas City Red Wings CHL:ssa. Myöhemmin syksyllä hän sai kutsun Detroitiin, jossa pelasi yhden ottelun 28. marraskuuta 1978. Hän loukkaantui ottelussa Barry Beckin taklattua häntä ja joutui jättämään ottelun kesken. Skaare lähetettiin ottelun jälkeen takaisin Kansas Cityyn, jossa teki sillä kaudella 37 ottelussa 34 tehopistettä. Helmikuussa 1979 Skaare palasi takaisin Norjaan ja pelasi maajoukkueessa saman vuoden MM-kisojen B-sarjassa.

Skaare jatkoi uraansa Norjassa Furusetissa kaudella 1979–80, jolloin seura voitti Norjan mestaruuden. Seuraavalla kaudella, 1980–81, hän teki 33 ottelussa tehot 38+34, voittaen maali-, syöttö, ja pistepörssin ja hänet valittiin Norjan vuoden pelaajaksi. Seuraavaksi kaudeksi Skaare siirtyi pelaamaan Itävallan Klagenfurtiin, josta palasi takaisin Norjaan voitettuaan parhaan pelaajan palkinnon. Hän pelasi Furusetissa kaksi seuraavaa kautta(Furuset voitti toistamiseen Norjan mestaruuden keväällä 1983), kunnes lähti keväällä 1984 Sarajevon olympialaisten jälkeen ja Norjan sarjan päätyttyä takaisin Pohjois-Amerikkaan, jossa pelasi kaksi runkosarjan- ja yhdeksän pudotuspeliä CHL:n Tulsa Oilersissa, joka voitti sarjan mestaruuden. Skaare palasi takaisin Norjaan, jossa pelasi vielä neljä kautta, kunnes lopetti uransa tammikuussa 1988 ja muutti Ruotsiin. Skaare valittiin viidesti Norjan pääsarjan Eliteserienin tähdistökentälliseen viidesti: 1980, 1981, 1983, 1984 ja 1985.

Skaare joutui 11. kesäkuuta 1989 Ruotsissa auto-onnettomuuteen ja kuoli 21. kesäkuuta saamiinsa vammoihin.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1976–1977 | Färjestads BK | juniori | 40 | 21 | 20 | 41 | 8 |  |  |  |  |  |  |  |  |  |  |  |
| 1976–1977 | Färjestads BK | Elitserien | 9 | 1 | 0 | 1 | 2 |  |  |  |  |  |  |  |  |  |  |  |
| 1977–1978 | Furuset IF | Eliteserien | 1 | 1 | 1 | 2 |  |  |  |  |  |  |  |  |  |  |  |  |
| 1977–1978 | Ottawa 67's | OHA | 38 | 12 | 30 | 42 | 72 | 13 | 3 | 9 | 12 | 13 |  |  |  |  |  |  |
| 1978–1979 | Detroit Red Wings | NHL | 1 | 0 | 0 | 0 | 0 |  |  |  |  |  | MMB | 4 | 2 | 2 | 4 | 8 |
| 1978–1979 | Kansas City Red Wings | CHL | 37 | 8 | 26 | 34 | 18 |  |  |  |  |  |  |  |  |  |  |  |
| 1979–1980 | Furuset IF | Eliteserien | 27 | 23 | 23 | 46 |  |  |  |  |  |  |  |  |  |  |  |  |
| 1980–1981 | Furuset IF | Eliteserien | 33 | 38 | 34 | 72 | 49 |  |  |  |  |  | MMB | 6 | 1 | 2 | 3 | 2 |
| 1981–1982 | Klagenfurter AC | Itävalta | 28 | 27 | 31 | 58 |  | 10 | 11 | 7 | 18 |  |  |  |  |  |  |  |
| 1982–1983 | Furuset IF | Eliteserien |  |  |  |  |  |  |  |  |  |  |  |  |  |  |  |  |
| 1983–1984 | Furuset IF | Eliteserien | 23 | 26 | 28 | 54 | 24 | 4 | 1 | 2 | 3 |  | OK | 5 | 0 | 4 | 4 | 4 |
| 1983–1984 | Tulsa Oilers | CHL | 2 | 1 | 1 | 2 | 5 | 9 | 2 | 7 | 9 | 2 |  |  |  |  |  |  |
| 1984–1985 | Furuset IF | Eliteserien | 35 | 32 | 35 | 67 | 35 |  |  |  |  |  |  |  |  |  |  |  |
| 1985–1986 | SK Bergen | Eliteserien |  |  |  |  |  |  |  |  |  |  |  |  |  |  |  |  |
| 1986–1987 | SK Bergen | Eliteserien | 27 | 22 | 26 | 48 | 16 |  |  |  |  |  |  |  |  |  |  |  |
| 1987–1988 | SK Djerv | Eliteserien |  |  |  |  |  |  |  |  |  |  |  |  |  |  |  |  |

Lähteet
-------

* 1978 NHL Entry Draft - Bjorn Skaare *hockeydraftcentral.com*. Viitattu 23. huhtikuuta 2008. (englanniksi)
* Bjorn Skaare *legendsofhockey.net*. Hockey Hall of Fame and Museum. Viitattu 23. huhtikuuta 2008. (englanniksi)
* Bjorn Skaare *internationalhockeylegends.blogspot.com*. International Hockey Legends. Viitattu 23. huhtikuuta 2008. (englanniksi)

Aiheesta muualla
----------------

* Bjørn Skaaren esittely Furuset IF:n sivuilla (Arkistoitu – Internet Archive) (norjaksi)
* Bjørn Skaaren esittely Furuset IF:n fanien sivuilla (Arkistoitu – Internet Archive) (norjaksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |